
	REPUBLIKA HRVATSKA

MEĐIMURSKA ŽUPANIJA
OPĆINA SVETI JURAJ NA BREGU
OPĆINSKI NAČELNIK
	


KLASA: 604-05/26-01/03
URBROJ: 2109-16-01-26-1
Pleškovec, 29. listopada 2026. godine
Na temelju članka 10. Odluke o dodjeli jednokratne novčane nagrade za ostvarene iznimne rezultate za završetak studija („Službeni glasnik Međimurske županije“, broj 25/26) i članka 45. Statuta Općine Sveti Juraj na Bregu („Službeni glasnik Međimurske županije“, broj 30/23 i 04/25), općinski načelnik Općine Sveti Juraj na Bregu raspisuje
JAVNI POZIV ZA DODJELU

JEDNOKRATNE NOVČANE NAGRADE ZA OSTVARENE IZNIMNE REZULTATE ZA ZAVRŠETAK STUDIJA
1. Predmet javnog poziva

Pozivaju se sve osobe koje ispunjavaju uvjete utvrđene ovim Javnim pozivom da podnesu zahtjev za ostvarivanje prava na jednokratnu novčanu nagradu za ostvarene iznimne rezultate za završetak studija.

Nagrada se dodjeljuje u svrhu poticanja obrazovanja i vrednovanja uspješno završenog visokog obrazovanja osoba s prebivalištem na području Općine Sveti Juraj na Bregu.

2. Studiji za koje se može ostvariti pravo na nagradu

Pravo na jednokratnu novčanu nagradu ostvaruje se za završetak sljedećih razina odnosno vrsta studija:
1. sveučilišnog prijediplomskog studija,

2. sveučilišnog diplomskog studija,

3. sveučilišnog integriranog studija,

4. sveučilišnog specijalističkog studija,

5. doktorskog studija,

6. stručnog kratkog studija,

7. stručnog prijediplomskog studija,

8. stručnog diplomskog studija.
Za završetak svake pojedine razine odnosno vrste studija pravo na nagradu može se ostvariti samo jednom, neovisno o broju završenih studija iste razine odnosno vrste.
Osoba koja nakon završetka prijediplomskog studija završi diplomski studij može ostvariti pravo na nagradu za završetak prijediplomskog studija i ponovno za završetak diplomskog studija, uz ispunjavanje svih propisanih uvjeta.

3. Pravo na nagradu može ostvariti osoba koja kumulativno ispunjava sljedeće uvjete:

1. ima prebivalište na području Općine Sveti Juraj na Bregu neprekidno najmanje tri godine od dana podnošenja zahtjeva,

2. završila je jednu od razina odnosno vrsta studija navedenih u točki 2. ovog Javnog poziva,

3. ostvarila je prosjek ocjena završne godine studija najmanje 4,00,

4. nema nepodmirenih dospjelih obveza prema Općini Sveti Juraj na Bregu na adresi prebivališta,

5. ispunjava ostale uvjete propisane ovim Javnim pozivom.
Pravo na nagradu ostvaruje se neovisno o tome je li studij završen na visokom učilištu u Republici Hrvatskoj ili u inozemstvu.

4. Potrebna dokumentacija 
· zahtjev za ostvarivanje prava na nagradu (obrazac se može preuzeti na službenoj mrežnoj stranici www.svetijurajnabregu.hr i u Jedinstvenom upravnom odjelu Općine Sveti Juraj na Bregu),

· dokaz o završenom studiju, odnosno diplomu, svjedodžbu ili drugu odgovarajuću javnu ispravu visokog učilišta,

· dokaz o ostvarenom prosjeku ocjena završne godine studija iz kojeg je razvidno da prosjek ocjena iznosi najmanje 4,00,

· presliku osobne iskaznice,

· uvjerenje o prebivalištu, ne starije od 30 dana od dana podnošenja zahtjeva,

· podatak o IBAN-u računa na koji će se izvršiti isplata nagrade.

Jedinstveni upravni odjel Općine Sveti Juraj na Bregu može podatke potrebne za utvrđivanje prava na nagradu pribaviti po službenoj dužnosti ili od podnositelja zahtjeva zatražiti dopunu dokumentacije.
Prije odobrenja isplate Jedinstveni upravni odjel po službenoj dužnosti provjerava jesu li podmirene sve dospjele obveze podnositelja zahtjeva na adresi prebivališta prema Općini Sveti Juraj na Bregu.

5. Visina novčane nagrade
Jednokratna novčana nagrada iznosi:
· 1.000,00 eura za završetak pojedine razine odnosno vrste studija navedene u točki 2. ovog Javnog poziva,
· 2.000,00 eura za završetak sveučilišnog integriranog prijediplomskog i diplomskog studija.
Nagrada se isplaćuje jednokratno na bankovni račun podnositelja zahtjeva, prema podacima o IBAN-u dostavljenim uz zahtjev.

Isplata nagrade izvršava se u skladu s raspoloživim sredstvima osiguranima u Proračunu Općine Sveti Juraj na Bregu.
6. Rok i način podnošenja zahtjeva

Zahtjev za ostvarivanje prava na nagradu podnosi se u roku od jedne godine od dana završetka studija.

Danom završetka studija smatra se datum naveden na diplomi, svjedodžbi ili drugoj odgovarajućoj javnoj ispravi kojom se dokazuje završetak studija.

Zahtjev s pripadajućom dokumentacijom podnosi se Jedinstvenom upravnom odjelu Općine Sveti Juraj na Bregu:

· osobno ili

· poštom na adresu:
Općina Sveti Juraj na Bregu
Jedinstveni upravni odjel
Pleškovec 29
40311 Lopatinec
Na zahtjevu odnosno omotnici potrebno je navesti: „ZA JAVNI POZIV – NOVČANA NAGRADA ZA ZAVRŠETAK STUDIJA“.
Zahtjev se podnosi na obrascu iz točke 4. ovog Javnog poziva, uz svu potrebnu dokumentaciju.
7. Zaštita osobnih podataka

Podnositelji zahtjeva podnošenjem prijave na Javni poziv daju svoje osobne podatke u svrhu provedbe postupka zaprimanja i obrade zahtjeva, utvrđivanja ispunjavanja uvjeta za ostvarivanje prava na novčanu nagradu, donošenja odluke o dodjeli novčane nagrade te isplate odobrenih sredstava.

Osobni podaci obrađuju se isključivo u navedenu svrhu, u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; SL EU L 119) i drugim važećim propisima kojima se uređuje zaštita osobnih podataka.

8. Ostale informacije mogu se dobiti u Jedinstvenom upravnom odjelu Općine Sveti Juraj na Bregu, Pleškovec 29, 40311 Lopatinec, na telefon +385 40 855 305, na e-mail: juo@svetijurajnabregu.hr i na službenim mrežnim stranicama Općine Sveti Juraj na Bregu www.svetijurajnabregu.hr

